Babelscape/SREDFM huggingface dataset:
Νήσος Φάρος

μικρογραφία|Χάρτης της αρχαίας Αλεξάνδρειας με την νήσο Φάρος
Η Νήσος Φάρος ("αραβικά: منارة") είναι πρώην νησί της Αλεξάνδρειας στην Αίγυπτο, σήμερα κατοικημένη χερσόνησος και μέρος του πολεοδομικού ιστού και του λιμανιού της πόλης. Η περιοχή όπου ήταν η νήσος σήμερα αντιστοιχεί στη συνοικία Ανφούσι.
Λίβερπουλ ΦΚ (Μοντεβιδέο)

Η Λίβερπουλ ΦΚ (Μοντεβιδέο) είναι ποδοσφαιρικός σύλλογος της Ουρουγουάη, με βάση το Μοντεβιδέο. Το 1919 εντάχθηκε στην ανώτατη κατηγορία ποδοσφαίρου της χώρας. Πήρς το όνομα του από το Λίβερπουλ, καθώς υπάρχουν πολλοί πολιτιστικοί δεσμό μεταξύ των δύο περιοχών: η πλειονότητα των πλοίων που έφταναν στο Μοντεβιδέο έρχονταν από το λιμάνι του Λίβερπουλ Έδρα της ομάδας είναι το Estadio Belvedere, χωρητικότητας 10000 θεατών. Έχει μια συμμετοχή στο Κόπα Λιμπερταδόρες (2011) και 2 στο Κόπα Σουδαμερικάνα (2009, 2012).
ΚΝ Ουνιβερσιδάδ Σαν Μαρτίν

Η ΚΝ Ουνιβερσιδάδ Σαν Μαρτίν είναι περουβιανή, ποδοσφαιρική ομάδα από την πόλη Λίμα. Η ομάδα ιδρύθηκε το 2004 και από την πρώτη της σεζόν συμμετείχε στην ανώτατη κατηγορία της χώρας, μετά που αγόρασαν την προνομιακή θέση από την πρωταθλήτρια δεύτερης κατηγορίας. Το 2007 κατέκτησε το πρώτος της πρωτάθλημα. Το 2008 κατέκτησε το δεύτερο και το 2010 το τρίτο. Έδρα της ομάδας είναι το
Estadio San Martín de Porres, χωρητικότητας 18000 θεατών.
Κλουμπ Ουνιβερσιτάριο ντε Ντεπόρτες

Η Κλουμπ Ουνιβερσιτάριο ντε Ντεπόρτες είναι μια περουβιανή, ποδοσφαιρική ομάδα. Είναι η πιο πετυχημένη ομάδα στο Περού. Ιδρύθηκε στις 7 Αυγούστου 1924. Από το 1928 συμμετέχει στην ανώτατη κατηγορία του Περού. Το 2000 ολοκληρώθηκε το 80.000 θεατών στάδιο της ομάδας, το Εστάδιο Μονουμεντάλ, που είναι το μεγαλύτερο στάδιο στη χώρα.

Η ομάδα έχει κερδίσει 26 τίτλους πρώτης κατηγορίας και είναι πρώτη στις κατακτήσεις. Ήταν, επίσης, η πρώτη περουσιανή ομάδα που έφτασε σε τελικό του Κόπα Λιμπερταδόρες.
Σπόρτινγκ Κριστάλ

Η Σπόρτινγκ Κριστάλ είναι μια περουβιανή, ποδοσφαιρική ομάδα. Έδρα της ομάδας είναι η περιοχή Rímac District, στη Λίμα. Συμμετέχει στην ανώτατη κατηγορία ποδοσφαίρου της χώρας. Έχει κερδίσει 17 τίτλους πρωταθλήματος και είναι στην τρίτη θέση στις κατακτήσεις. Είναι μια από τις πιο δημοφιλείς ομάδες στη χώρα, μαζί με τις Κλουμπ Ουνιβερσιτάριο ντε Ντεπόρτες και Κλουμπ Αλιάνσα Λίμα. Ιδρύθηκε στις 13 Δεκεμβρίου 1955. Το 1997 έγινε η δεύτερη περουβιανή ομάδα που έφτασε στον τελικό του Κόπα Λιμπερταδόρες. Έδρα της ομάδας είναι το Estadio Alberto Gallardo, χωρητικότητας 15000 θεατών.
Αλ Χαζμ Ρας

Η Αλ Χαζμ Ρας είναι ποδοσφαιρική ομάδα από τη Σαουδική Αραβία. Συμμετέχει στην ανώτατη κατηγορία της χώρας. Ιδρύθηκε το 1965. Έδρα της ομάδας είναι το Al Hazm Club Stadium, χωρητικότητας 3000 θεατών.
Τερματικός Σταθμός Γκραντ Σέντραλ

Ο Τερματικός Σταθμός Γκραντ Σέντραλ (στα αγγλικά "Grand Central Terminal" - Γκραντ Σέντραλ Τέρμιναλ) είναι ένας από τους μεγαλύτερους κεντρικούς σιδηροδρομικούς σταθμούς στη Νέα Υόρκη, στις Ηνωμένες Πολιτείες Αμερικής. Έχει ανταποκρίσεις με διάφορες αστικές υπηρεσίες, όπως το μετρό Νέας Υόρκης, καθώς και λεωφορεία. Ως προς τον αριθμό σιδηροδρομικών γραμμών που διέρχονται από το σταθμό (67 γραμμές), είναι ο μεγαλύτερος σιδηροδρομικός σταθμός στην Αμερική και ένας από τους μεγαλύτερους στον κόσμο.
Σιδηροδρομικός Σταθμός Νέας Υόρκης Πενσυλβάνια

Ο Σιδηροδρομικός Σταθμός Νέας Υόρκης Πενσυλβάνια (στα αγγλικά "New York Pennsylvania Station" - Νιου Γιορκ Πενσυλβάνια Στέισον) είναι ο κεντρικότερος σιδηροδρομικός σταθμός στη Νέα Υόρκη, στις Ηνωμένες Πολιτείες Αμερικής. Εξυπηρετώντας πάνω από 600.000 επιβάτες προαστιακού σιδηροδρόμου και Αμτράκ ημερησίως, με μέσο όρο περίπου χίλιους επιβάτες ανά 90 δευτερόλεπτα, είναι ως προς διακίνηση επιβατών ο μεγαλύτερος σιδηροδρομικός σταθμός στις ΗΠΑ και στη Βόρεια Αμερική, καθώς και ένας από τους μεγαλύτερους στον κόσμο.
Τακουάρι ΦΚ

Η Τακουάρι ΦΚ είναι μια ποδοσφαιρική ομάδα της Παραγουάης, από την Barrio Jara, Ασουνσιόν. Ιδρύθηκε το 1923. Έδρα της ομάδας είναι το Estadio Roberto Bettega, χωρητικότητας 15000 θεατών. Παρά το γεγονός ότι είναι μικρή ομάδα, έχει συμμετάσχει στην ανώτατη κατηγορία της χώρας πρόσφατα (2002). Έχει 2 συμμετοχές στο Κόπα Λιμπερταδόρες (2005, 2007) και άλλες 2 στο Κόπα Σουδαμερικάνα (2007, 2012).
Νήσος Ραχμανίγια

Η Νήσος Ραχμανίγια ("αραβικά : جزيرة الرحمانية") είναι νησί του ποταμού Νείλου στην Αίγυπτο. Βρίσκεται στο Δέλτα του Νείλου και στον κλάδο της Ροζέτα στο Κυβερνείο Μπεχέιρα και ανάμεσα στις πόλεις Ντεσούκ και Ραχμανίγια. 

Τη Ραχμανίγια διασχίζουν δύο γέφυρες. Η σύγχρονη γέφυρα και αυτοκινητόδρομος που συνδέει τη Ντεσούκ με την πόλη της Ραχμανίγια και την υπόλοιπη χώρα. Επίσης τη διασχίζει και σιδηροδρομική γέφυρα.
Κλουμπ Ατλέτικο Τεμπετάρι

Η Κλουμπ Ατλέτικο Τεμπετάρι είναι ποδοσφαιρική ομάδα από την Ypané, Παραγουάη. Ιδρύθηκε στις 3 Αυγούστου 1912. Έδρα της ομάδας είναι το Estadio Ypané, χωρητικότητας 4500 θεατών. Έχει κερδίσει 5 φορές το πρωτάθλημα δεύτερης κατηγορίας (1959, 1976, 1983, 1988, 1995) και άλλες 2 το πρωτάθλημα τρίτης κατηγορίας (1955, 1992).
Ζαμπαργκάντ

μικρογραφία|Το Ζαμπαργκάντ
Το Ζαμπαργκάντ ("αραβικά : جزيرة الزبرجد") ή Τοπάζιος είναι νησί της Αιγύπτου στην Ερυθρά Θάλασσα στον κόλπο Φαούλ. Το αραβικό όνομα προέρχεται από τη λέξη περίδοτο που είναι το κυρίως πέτρωμα του. Καλύπτει μια έκταση 4,50 τετραγωνικά χιλιόμετρα. Πιστεύεται ότι δημιουργήθηκε από μέρος υλικών του ανώτερου μανδύα και δεν είναι ηφαιστειογενές. Το κοντινότερο νησί είναι μια βραχονησίδα. Το νησί είναι λίγο βόρεια του Τροπικού του Καρκίνου και το υψηλότερο σημείο του είναι 235 μέτρα ύψος από την επιφάνεια της θάλασσας. Το νησί είναι μέρος του εθνικού πάρκου Έλβα, και κατά περιόδους είναι κλειστό για το κοινό όταν υφίσταται βλάβη στα κοράλλια και διαταραχή των πουλιών που αναπαράγονται στο νησί.
Ρας Μπανάς

Η Ρας Μπανάς ("αραβικά : راس بناس, αρχαία ελληνικά : Λεπτή άκρα") είναι χερσόνησος της Αιγύπτου στην Ερυθρά θάλασσα. Αποτελεί το βόρειο άκρο του κόλπου Φαούλ στο κέντρο του οποίου βρίσκεται η αρχαία πόλη Βερινίκη, από την οποία οι ναυτικοί ξεκινούσαν από την Αίγυπτο για την Αραβία και τις Ινδίες. Πιστεύεται ότι η σημερινή Νήσος Μουκάουα αποτελούσε τμήμα της χερσονήσου όταν αποκόπηκε από αυτή στο παρελθόν.
Mikoyan-Gurevich MiG-1

Το Mikoyan-Gurevich MiG-1 (ρωσ. "Микоян-Гуревич МиГ-1") ήταν σοβιετικό μονοκινητήριο μαχητικό αεροσκάφος μεγάλου ύψους του Δευτέρου Παγκοσμίου Πολέμου. Προκειμένου να μειωθούν οι ανάγκες σε στρατηγικής σημασίας υλικά, κύρια δομικά συστατικά του ήταν το ατσάλι και το ξύλο. Αντιμετώπιζε διάφορα προβλήματα, παρ'όλα αυτά μπήκε κατεπειγόντως σε παραγωγή πριν αυτά επιλυθούν. Κατασκευάστηκαν 100 αεροσκάφη πριν από την έναρξη της παραγωγής του βελτιωμένου MiG-3. Τα MiG-1 είχαν διατεθεί σε μονάδες της Σοβιετικής Πολεμικής Αεροπορίας το 1941, αλλά τα περισσότερα καταστράφηκαν τις πρώτες ημέρες της Επιχείρησης Μπαρμπαρόσα.
Ούμ ελ Γκαμάρ

Το Ούμ ελ Γκαμάρ ("αραβικά : جزيرة أم الفحم، قمر") είναι κοραλιογενής νησί της Αιγύπτου στην Ερυθρά Θάλασσα κοντά στη νήσο Σαντουάν. Βρίσκεται στο νότιο άκρο του κόλπου του Σουέζ στην περιοχή του Χουργκάντα και είναι ακατοίκητο. Το όνομα του στα αραβικά σημαίνει "Σελήνη".

Απέχει 9 χλμ από τη Σαντουάν και 16 χλμ απο τη Χουργκάνα. Το νησί έχει έναν φάρο, μήκος περίπου 400 μέτρα και στη νότια πλευρά του περιβάλλεται από ύφαλο μήκους 2 χλμ.
ΦΚ Τελεόπτικ

Η ΦΚ Τελεόπτικ είναι επαγγελματική, ποδοσφαιρικήμ ομάδα από το Σεμλίνο, Βελιγράδι, Σερβία. Θεωρείται ο τροφοδότης της ΦΚ Παρτιζάν Βελιγραδίου, με πολλούς νεαρούς παίχτες της Παρτιζάν να παίζουν σε αυτήν για να αποκτήσουν εμπειρίες, πριν να συμμετάσχουν στην πρώτη ομάδα. 

Η ΦΚ Τελεόπτικ ιδρύθηκε το 1952 και συμμετείχε σε ασήμαντες ποδοσφαιρικές διοργανώσεις όταν την αγόρασε η ΦΚ Παρτιζάν. Έδρα της ομάδας είναι το SC Partizan-Teleoptik, χωρητικότητας 2000 θεατών, το οποίο κατασκεύασε η Παρτιζάν σαν μέρος της συνεργασίας μεταξύ των δύο ομάδων. Άνοιξε το 1998 και είναι από τις πιο σύγχρονες αθλητικές εγκασταστάσεις στην Ανατολική Ευρώπη.

Από την περίοδο 2009-10 η ΦΚ Τελεόπτικ συμμετέχει στη δεύτερη κατηγορία Σερβίας.
Κομιτάτο της ενεργείας

Κομιτάτο της ενεργείας ή Κομιτάτα της ενεργείας (όνομα εμπνευσμένο από τα ιταλικά «Comitati d' Azione») ονομάζονταν ριζοσπαστικές κινήσεις / μυστικές εταιρείες Επτανησίων κατά το 1860-1862 οι οποίες αποσκοπούσαν στην Ένωση των Επτανήσων με την Ελλάδα. Οι ομάδες αυτές ενεργούσαν με έμπνευση και σε επικοινωνία με το κεντρικό κομιτάτο της Γένουας που υποστήριζε την απελευθέρωση των λαών των Βαλκανίων στο πλαίσιο των σχεδίων του Τζουζέπε Γκαριμπάλντι. Δημιουργήθηκε ένα κομιτάτο ενεργείας στη Ζάκυνθο από τον ριζοσπάστη πολιτικό και βουλευτή Κωνσταντίνο Λομβάρδο ο οποίος ήταν σε τακτική επικοινωνία με τον Γκαριμπαλντι και ένα στην Αθήνα από τον καθηγητή πανεπιστημίου και φιλόσοφο Φραγκίσκο Πυλαρινό, μετά από συνάντησή του με τον Λομβάρδο. Μετά την αιχμαλωσία του Γκαριμπάλντι την 29η Αυγούστου 1862 στη μάχη του Ασπρομόντε, αλλά και τελικά τη συνθήκη του Μαρτίου του 1864 για την ένωση των Επτανήσων με την Ελλάδα, δεν έγινε άλλη μνεία των κομιτάτων αυτών, των οποίων ο στόχος είχε υλοποιηθεί, αν και όχι με τον τρόπο που είχαν βάλει ως στόχο.
Μετάφραση Google

Η Μετάφραση Google ή Google Translate είναι μια πολυγλωσσική υπηρεσία που παρέχεται από την Google Inc για να μεταφράσει γραπτό κείμενο από μια γλώσσα σε μια άλλη. Υποστηρίζει 103 γλώσσες.

Πριν από τον Οκτώβριο του 2007, για άλλες γλώσσες εκτός από τα αραβικά, κινέζικα και ρωσικά, το Google Translate βασίστηκε στο SYSTRAN, μια μηχανή λογισμικού που εξακολουθεί να χρησιμοποιείται από πολλές άλλες online υπηρεσίες μετάφρασης, όπως το Yahoo! Babel Fish, AOL και το Yahoo. Από τον Οκτώβριο του 2007, το Google Translate έχει χρησιμοποιηθεί σαν ιδιόκτητη εσωτερική τεχνολογία που βασίζεται σε στατιστική μηχανική μετάφραση αντ' αυτού.

Στις 26 Μαΐου 2011, η Google ανακοίνωσε ότι το Google Translate API για τους προγραμματιστές λογισμικού είχε καταργηθεί και θα πάψει να λειτουργεί την 1η Δεκεμβρίου 2011, «λόγω της σημαντικής οικονομικής επιβάρυνσης που προκαλείται από την εκτεταμένη κατάχρηση». Επειδή το API χρησιμοποιούταν σε πολλές ιστοσελίδες τρίτων, η απόφαση αυτή οδήγησε κάποιους προγραμματιστές να επικρίνουν την Google και να αμφισβητούν τη βιωσιμότητα της χρήσης του API της Google στα προϊόντα τους. Σε απάντηση στην πίεση της κοινής γνώμης, η Google ανακοίνωσε στις 3 Ιουνίου 2011, η API θα εξακολουθήσει να είναι διαθέσιμη ως μια υπηρεσία επί πληρωμή.

Η εταιρεία δήλωσε το 2013 ότι εξυπηρετούσε πάνω από 200 εκατομμύρια ανθρώπους καθημερινά.
Ευρωλίγκα Ανδρών 2014-15

Η Ευρωλίγκα Ανδρών 2014-15 είναι η 15η διοργάνωση της Ευρωλίγκα. Το Final 4 διεξήχθη στη Μαδρίτη της Ισπανίας το τριήμερο 15-17 Μαΐου 2015.
Εθνική Σλοβακίας U17 (ποδόσφαιρο ανδρών)

Η Εθνική Σλοβακίας U17 (ποδόσφαιρο ανδρών) είναι η εθνική ομάδα της Σλοβακίας κάτω των 17 ετών. Ελέγχεται από την Ποδοσφαιρική Ομοσπονδία Σλοβακίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε χρόνο.
Εύα Πάλμερ-Σικελιανού

Η Εύα Πάλμερ-Σικελιανού ("Eva Palmer-Sikelianos", 9 Ιανουαρίου 1874 – 4 Ιουνίου 1952) ήταν Αμερικανίδα μελετήτρια του αρχαίου ελληνικού πολιτισμού, χορογράφος και ιστορικός του χορού, με αξιοσημείωτο έργο στην προαγωγή του ελληνικού χορού, θεάτρου, μουσικής καθώς και της υφαντικής τέχνης. Η ζωή της και οι καλλιτεχνικές της ασχολίες την έφεραν διαχρονικά σε επαφή με αρκετές αξιόλογες προσωπικότητες της τέχνης. Εμπνεύσθηκε και ταυτόχρονα ενέπνευσε χορευτές όπως την Ισιδώρα Ντάνκαν και τον Τεντ Σων, τη Γαλλίδα λογοτέχνιδα Κολέτ, την ποιήτρια και συγγραφέα Νάταλι Μπάρνεϋ και την ηθοποιό Σαρά Μπερνάρ. Στη συνέχεια παντρεύτηκε τον `Ελληνα ποιητή Άγγελο Σικελιανό, μαζί με τον οποίο διοργάνωσαν τις «Δελφικες Εορτές» (δηλαδή εκδηλώσεις τέχνης, θεάτρου και μουσικής στους Δελφούς), ελπίζοντας να προαγάγει μία ισορροπημένη αίσθηση διαφωτισμού που θα εξυπηρετούσε την εδραίωση της ειρήνης και της αρμονίας στην Ελλάδα και στον κόσμο.
Γκότα Αμπού Ραμάντα

Το Γκότα Αμπού Ραμάντα ("αραβικά : أبو رمادة") είναι κοραλλιογενές νησί της Αιγύπτου στην Ερυθρά Θάλασσα και στην αφρικανική ακτή του κόλπου του Σουέζ. Βρίσκεται στα ανοιχτά της πόλης Χουργκάντα δίπλα στα Νησιά Γκιφτούν και αποτελεί μέρος του Εθνικού Πάρκου Γκιφτούν.

Το νησί έχει σχήμα οβάλ και είναι δημοφιλές για καταδύσεις με αμμώδη βυθό και βάθος στον ύφαλο 10 περίπου μέτρα. Το νησί είναι γνωστό και το άγαλμα που έχει τοποθετηθεί στον βυθό δίπλα του: είναι άγαλμα καρχαρία τρυπημένου με μαχαίρι και σκοπό έχει να ευαισθητοποιήσει τους πολίτες για την προστασία των καρχαριών. Το άγαλμα κατασκευάστηκε στη Φρανκφούρτη. Το νησί είναι γνωστό και ως «ενυδρείο», λόγω της πλούσιας βιοποικιλότητας ψαριών και κοραλλιών που διαθέτει.
Κίνημα Δημοκρατών Σοσιαλιστών

Το Κίνημα Δημοκρατών Σοσιαλιστών (ΚΙ.ΔΗ.ΣΟ.) είναι ένα ελληνικό πολιτικό κόμμα του χώρου της κεντροαριστεράς και του δημοκρατικού σοσιαλισμού, το οποίο ιδρύθηκε το 2015. Ιδρυτής και πρόεδρος του κόμματος είναι ο πρώην πρωθυπουργός της Ελλάδας, Γιώργος Α. Παπανδρέου. Από το 2018 αποτελεί συνιστώσα του Κινήματος Αλλαγής.

Το κόμμα εκπροσωπείται στη Βουλή των Ελλήνων από δύο βουλευτές, μέσω του Κινήματος Αλλαγής.
Αμπού Ραμάντα

Το Αμπού Ραμάντα ("αραβικά : أبو رمادة") είναι κοραλλιογενές νησί της Αιγύπτου στην Ερυθρά Θάλασσα και στην αφρικανική ακτή του κόλπου του Σουέζ. Βρίσκεται στα ανοιχτά της Χουργκάντα δίπλα στα Νησιά Γκιφτούν και αποτελεί μέρος του "εθνικού πάρκου Γκιφτούν". Το νησί και ο ύφαλος προσφέρεται για καταδύσεις.

Το Αμπού Ραμάντα είναι ακατοίκητο αλλά διαθέτει αγκυροβόλιο. Ένα από τα δημοφιλή σημεία για τους τουρίστες που έρχονται για κατάδυση είναι το παλιό ναυάγιο κοντά στο αγκυροβόλιο αλλά και η υποθαλάσσια σπηλιά στα ανατολικά της νήσου. Η σπηλιά έχει μικρό μήκος, στα 18 περίπου μέτρα βάθος και με 10 μέτρα μήκος και είναι ανοιχτή στις δύο πλευρές της. Είναι επίπεδο νησί με μακρόστενο σχήμα και μήκος ένα χλμ. Ο ύφαλος φιλοξενεί πολλά είδη ψαριών, χέλια και θαλάσσιες χελώνες. Τα βάθη για κατάδυση κυμαίνονται από τα 5 μέτρα έως τα 30 μέτρα.
Λαοτινή γλώσσα

Η Λαοτινή γλώσσα ή αλλιώς γλώσσα Λάος είναι μια τονική γλώσσα και ανήκει στη γλωσσική ομάδα Τάι-Καντάι. Είναι η επίσημη γλώσσα του Λάος και ομιλείται επίσης στα βορειοανατολικά της Ταϊλάνδης όπου εκεί την αποκαλούν γλώσσα Ισάν. Γράφεται με δικό της αλφάβητο που ανήκει στο σύστημα γραφής αμπουγκίντα (abugida, το φωνήεν γράφεται μαζί με το σύμφωνο ενιαία ως ένα σύμβολο). Είναι πολύ όμοια με τη γλώσσα Τάι και μοιράζονται το περισσότερο βασικό τους λεξιλόγιο αλλά διαφορές σε βασικές λέξεις κάνουν τους ομιλητές να μην μπορούν εύκολα να συνεννοηθούν.

Λόγω του Βουδισμού, η γλώσσα Πάλι έχει συνεισφέρει πολλούς όρους ειδικότερα σε ό,τι αφορά τη θρησκεία και σε συζητήσεις με το μοναστικό τάγμα Σάνγκα (Sangha). Η επίσημη γραφή έχει πιο πολλές λέξεις δάνεια κυρίως από όρους των γλωσσών Πάλι και Σανσκριτικά. Οι περισσότερες λέξεις είναι μονοσύλλαβες.

Οι ειδικοί διαφωνούν στον αριθμό και τη φύση των τόνων της Λαοτινής γλώσσας σε διάφορες διαλέκτους της. Σύμφωνα με μερικούς ειδικούς οι περισσότερες διάλεκτοι έχουν έξι τόνους ενώ η Λουάνγκ Πραμπάνγκ (Luang Prabang) πέντε τόνους.
Ντόναλντ Κέηγκαν

Ο Ντόναλντ Κέηγκαν "(Donald Kagan)" (/keɪɡən/) (1932 - ) είναι Αμερικανός ιστορικός στο Πανεπιστήμιο Γέιλ "(Yale University)" που ειδικεύεται στην αρχαία Ελλάδα, γνωστός για την τετράτομη ιστορία του, για τον Πελοποννησιακό Πόλεμο. Στο παρελθόν έχει διδάξει στο Τμήμα Ιστορίας στο Πανεπιστήμιο Κορνέλ "(Cornell University)". Σε μια ανασκόπηση στο "The New Yorker", ο κριτικός Τζορτζ Στάινερ είπε για τη μνημειώδη τετράτομη ιστορία του Κέηγκαν για τον Πελοποννησιακό Πόλεμο: "Ο πειρασμός να επευφημούν τους τέσσερις τόμους του Κέηγκαν, ως το κύριο έργο της ιστορίας που παράχθηκε στη Βόρεια Αμερική σε αυτόν τον αιώνα είναι ζωντανός." Ο Κέηγκαν θεωρείται από τους σημαντικότερους μελετητές της ελληνικής ιστορίας.
Ύφαλος της Μάρσα Αλάμ

Ο Ύφαλος της Μάρσα Αλάμ ("αραβικά : مرسى علم") είναι νησί, κοραλιογενής ύφαλος, της Αιγύπτου στην Ερυθρά Θάλασσα στα ανοιχτά της πόλης Μάρσα Αλάμ. Είναι δημοφιλής τουριστικός καταδυτικός προορισμός.

Απέχει 4 χλμ από την Μάρσα Αλάμ, έχει μακρόστενο σχήμα με μήκος του υφάλου που το περιβάλει σχεδόν 2 χλμ. Είναι ένας μισοβυθισμένος ύφαλος με κοράλλια, θαλάσσιες ανεμώνες, το καλοκαίρι κυρίως ο ύφαλος φιλοξενεί πολλά δελφίνια.
Ροζαμάουντ Πάικ

Η Ροζαμάουντ Πάικ ("Rosamund Mary Ellen Pike", 27 Ιανουαρίου 1979) είναι Αγγλίδα ηθοποιός. Έγινε γνωστή το 2002 όταν υποδύθηκε το κορίτσι του Μποντ, Μιράντα Φροστ, στην ταινία "Πέθανε Μια Άλλη Μέρα" (Die Another Day). Ακολούθησαν ρόλοι στις ταινίες "Περηφάνια και Προκατάληψη" (Pride and Prejudice, 2005), "Johnny English: Η Επιστροφή" (Johnny English Reborn, 2011) και "Η Οργή των Τιτάνων" (Wrath of the Titans, 2012). Το 2014 πρωταγωνίστησε μαζί με τον Μπεν Άφλεκ στην ταινία "Το Κορίτσι που Εξαφανίστηκε" (Gone Girl) σε σκηνοθεσία Ντέιβιντ Φίντσερ. Για την ερμηνεία της έλαβε υποψηφιότητες για Όσκαρ Α' Γυναικείου Ρόλου, Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο, Χρυσή Σφαίρα Α' Γυναικείου Ρόλου - Δράμα και BAFTA Α' Γυναικείου Ρόλου.
Φελίσιτι Τζόουνς

Η Φελίσιτι Τζόουνς (αγγλικά: "Felicity Rose Hadley Jones", 17 Οκτωβρίου 1983) είναι Αγγλίδα ηθοποιός. Ξεκίνησε την καριέρα της στην υποκριτική από την παιδική της ηλικία. Σε ηλικία 12 ετών εμφανίστηκε στην ταινία "The Treasure Seekers" (1996). Συνέχισε με τον ρόλο της Έθελ Χάλοου στην τηλεοπτική σειρά "The Worst Witch" και την συνέχειά της "Weird Sister College". Στο ραδιόφωνο έπαιξε τον ρόλο της Emma Grundy στην σειρά του BBC "The Archers". Το 2008 εμφανίστηκε στην παραγωγή της Donmar Warehouse "The Chalk House". 

Από το 2006 η Τζόουνς έχει εμφανιστεί σε αρκετές ταινίες, συμπεριλαμβανομένων των "Northanger Abbey" (2007), "Επιστροφή στο Μπράιντσχεντ" (2008), "Chéri" (2009), "The Tempest" (2010), "The Amazing Spider-Man 2" (2014) και "True Story" (2015). Η ερμηνεία της στην δραματική ταινία του 2011 "Ιστορία Αγάπης" έλαβε διθυραμβικές κριτικές και της έφερε πλήθος βραβείων, μεταξύ των οποίων ένα βραβείο επιτροπής στο Φεστιβάλ Κινηματογράφου Sundance του 2011.

Το 2014 η ερμηνεία της ως Τζέιν Γουάιλντ Χόκινγκ στην ταινία "Η Θεωρία των Πάντων" έλαβε διθυραμβικές κριτικές και η ίδια έλαβε υποψηφιότητες για Όσκαρ, Χρυσή Σφαίρα, SAG, BAFTA και Screen Actors Guild Award Α' Γυναικείου Ρόλου. Το 2016 η Τζόουνς πρωταγωνίστησε στην περιπέτεια-θρίλερ "Inferno", στην δραματική ταινία φαντασίας "A Monster Calls" και στην ταινία "Rogue One: A Star Wars Story" ως Jyn Erso. Το 2016 έλαβε το βραβείο BAFTA Britannia για την Βρετανίδα Καλλιτέχνη της Χρονιάς.
Κόλπος των Αράβων

Ο Κόλπος των Αράβων ("αραβικά : خليج العرب", "Καλίχ Ελ Αράμπ") είναι κόλπος της Αιγύπτου στη Μεσόγειο θάλασσα.

Περιέχει το νοτιότερο σημείο της Θάλασσας της Λεβαντίνης, η οποία βρίσκεται περίπου 92 χιλιόμετρα δυτικά-νοτιοδυτικά του κέντρου της Αλεξάνδρειας.

Γεωλογικά, ο κόλπος είναι το αποτέλεσμα συγκλίτης λεκάνης του Αραβικού Κόλπου από μια διαδοχή σύγκλινων κατά μήκος της βόρειας ακτής της Αφρικής.

Ακριβώς δυτικά από την κορυφή του κόλπου βρίσκεται το Ελ Αλαμέιν.

Ο "Αράβιος κόλπος" του Στράβωνα, τον οποίο αναφέρει στο ΙΖ´ των Γεωγραφικών διαφέρει από τον Κόλπο των Αράβων: ο Αράβιος κόλπος μαζί με τον Περσικό πλαισιώνουν την Αραβική χερσόνησο, άρα ο Αράβιος κόλπος πρόκειται για παλαιή ονομασία της Ερυθράς Θάλασσας, ενώ ο Κόλπος των Αράβων βρίσκεται βορειοδυτικότερα, δυτικά της Αλεξάνδρειας.
Μεγάλα Μάτια

Μεγάλα Μάτια (αγγλικά: "Big Eyes") είναι αμερικανική βιογραφική, δραματική ταινία παραγωγής 2014. Τη σκηνοθεσία ανέλαβε ο Τιμ Μπάρτον και το σενάριο έγραψαν οι Σκοτ Αλεξάντερ και Λάρι Καρασέφσκι. Η ταινία εστιάζει στην Αμερικανίδα καλλιτέχνη Μάργκαρετ Κιν, το έργο της οποίας με δόλο διεκδίκησε ο τότε σύζυγός της Γουόλτερ Κιν, και ερευνά το έντονο διαζύγιό τους που κατέληξε στα δικαστήρια, με τη Μάργκαρετ να κατηγορεί τον Γουόλτερ ότι έκλεψε τους πίνακές της. Πρωταγωνιστούν οι Έιμι Άνταμς και Κρίστοφ Βαλτς ως Μάργκαρετ και Γουόλτερ Κιν αντίστοιχα. Επίσης συμμετέχουν οι Ντάνι Χιούστον, Τζον Πολίτο, Κρίστεν Ρίτερ, Τζέισον Σουόρτσμαν και Τέρενς Σταμπ.

Η παγκόσμια πρεμιέρα της ταινίας πραγματοποιήθηκε στη Νέα Υόρκη στις 15 Δεκεμβρίου 2014 και κυκλοφόρησε στους κινηματογράφους των Ηνωμένων Πολιτειών στις 25 Δεκεμβρίου 2014. Έλαβε κυρίως θετικά σχόλια από τους κριτικούς και έλαβε τρεις υποψηφιότητες για Χρυσή Σφαίρα κερδίζοντας μία στην κατηγορία Α' Γυναικείου Ρόλου - Κωμωδία/Μιούζικαλ για την ερμηνεία της Άνταμς.
Νησιά Αδελφοί

μικρογραφία|Το νησί "Μεγάλος Αδελφός"
μικρογραφία|Το νησί Μικρός Αδελφός
Τα Νησιά Αδελφοί ("αραβικά : , Αλ Ακχαουεΐν") είναι δύο νησιά της Αιγύπτου στην Ερυθρά Θάλασσα που βρίσκονται 67 χιλιόμετρα (42 μίλια) από την πόλη Αλ Κουσαΐρ. Το νησί "Μεγάλος Αδελφός" φιλοξενεί ένα φάρο που οικοδομήθηκε από τους Βρετανούς το 1883. Το νησί "Μικρός Αδελφός" βρίσκεται σε απόσταση ένα χιλιόμετρο νότια από τον Μεγάλο αδελφό.

Τα νησιά είναι μια περιοχή κατάδυσης που χαρακτηρίζεται από κοράλλια και τα δύο ναυάγια: το πλοίο "Μουμίντια" και το πλοίο "Αΐντα". Τα νησιά επίσης φημίζονται για τους λευκούς και άλλα είδη καρχαριών στα νερά τους. Ωστόσο η κατάδυση ενδείκνυνται μόνο για πολύ έμπειρους δύτες, λόγω της απομονωμένης θέσης των νησιών, τις δύσκολες συνθήκες της κατάδυσης, και τα πολύ ισχυρά ρεύματα. Κατά τη διάρκεια της υψηλής περιόδου υπάρχουν πολλές βάρκες κατάδυσης γύρω από τα δύο νησιά.

Το 2012, το CNN κατετάξε τα δύο νησιά στην ένατη θέση σε μια λίστα με τις 50 καλύτερες τοποθεσίες για κατάδυση στον κόσμο, και η δεύτερη στην Ερυθρά Θάλασσα.
Κόλπος της Μακαντί

μικρογραφία|Πανόραμα του κόλπου
Ο Κόλπος της Μακαντί ("αραβικά : خليج مكادي") είναι μικρός κόλπος της Αιγύπτου στην Ερυθρά Θάλασσα στα νότια της χώρας. Βρίσκεται 35 χλμ νότια της Χουργκάντα, στις ακτές του βρίσκεται το τουριστικό θέρετρο Μακαντί. 

Η περιοχή ενδείκνυνται για θαλάσσια σπορ κι έχει πολλούς κοραλλιογενής υφάλους για κατάδυση.
Κόλπος του Αμπουκίρ

Ο Κόλπος του Αμπουκίρ ("αραβικά : خليج أبو قير") είναι κόλπος της Αιγύπτου στη Μεσόγειο θάλασσα. Βρίσκεται μεταξύ της πόλης Αμπουκίρ κοντά στην Αλεξάνδρεια με όριο του το Ακρωτήριο Αμπουκίρ και το στόμιο του Νείλου, Ροζέττα. Στον κόλπο έχει βρεθεί και εξορύσσεται φυσικό αέριο που ανακαλύφθηκε στη δεκαετία του 1970.
σα στη θάλασσα και ανασκάπτονται.

Στον κόλπο έχει γίνει η Ναυμαχία του Νείλου, το 1798, όπου ο Οράτιος Νέλσον νίκησε τους Γάλλους του Ναπολέοντα. Από το όνομα του Βρετανού ναυάρχου ονομάζετασήμερα και η Νήσος Νέλσον που βρίσκεται στον κόλπο του Αμπουκίρ.
ΑΣΚ Οτσέλουλ Γκαλάτσι

Η ΑΣΚ Οτσέλουλ Γκαλάτσι είναι ρουμανική, ποδοσφαιρική ομάδα από την πόλη Γκαλάτσι. Ιδρύθηκε το 1964 και έδρα της ομάδας είναι το Stadionul Oțelul, χωρητικότητας 13500 θεατών. 

Τις περισσότερες περιόδους της ιστορίας της συμμετείχε στην πρώτη κατηγορία του ρουμανικού πρωταθλήματος και εκπροσώπησε τη χώρα της στις ευρωπαϊκές διοργανώσεις μερικές φορές. Κέρδισε το πρώτο Πρωτάθλημα ποδοσφαίρου Ρουμανίας την περίοδο 2010-11 και προκρίθηκε απευθείας στου ομίλους του ΟΥΕΦΑ Τσάμπιονς Λιγκ 2010-11.
ΚΦ Βραΐλα

Η ΚΦ Βραΐλα' είναι μια ρουμανική, ποδοσφαιρική ομάδα από την πόλη Βραΐλα. Ιδρύθηκε το 1922. Συμμετέχει στη δεύτερη κατηγορία Ρουμανίας. Έδρα της ομάδας είναι το Stadionul Municipal, χωρητικότητας 18256 θεατών. Έχει κατακτήσει μία φορά το κύπελλο Ρουμανίας (1993). Καλύτερη θέση που κατέκτησε στο Πρωτάθλημα ποδοσφαίρου Ρουμανίας ήταν η 6η την περίοδο 1991-92.
ΦΚ Μπρασόβ

Η ΦΚ Μπρασόβ είναι μια επαγγελματική, ποδοσφαιρική ομάδα από την πόλη Μπρασόβ. Ιδρύθηκε το 1936. Μετράει 41 συμμετοχές στο Πρωτάθλημα ποδοσφαίρου Ρουμανίας. Έδρα της ομάδας είναι το Stadionul Silviu Ploeșteanu, χωρητικότητας 8800 θεατών. Την περίοδο 1959-60 ήταν φιναλίστ του πρωταθλήματος. Έχει αναδειχθεί 6 φορές πρωταθλήτρια δεύτερης κατηγορίας. Επίσης, έχει κατακτήσει το Βαλκανικό κύπελλο συλλόγων 1960-61.
ΦΚ Πετρόλουλ Πλοϊέστι

Η ΦΚ Πετρόλουλ Πλοϊέστι είναι μια ρουμανική, ποδοσφαιρική ομάδα από το Πλοέστι, Πράχοβα. Συμμετέχει στο Πρωτάθλημα ποδοσφαίρου Ρουμανίας. Ιδρύθηκε το 1924. Έδρα της ομάδας είναι το Ilie Oană Stadium, χωρητικότητας 15500 θεατών. Έχει κερδίσει 4 φορές το Πρωτάθλημα ποδοσφαίρου Ρουμανίας και 3 φορές το κύπελλο Ρουμανίας.
Μιλάγρος Σμολ

Η Μιλάγρος Σμολ ("Milagros Schmoll") ισπανική : [miˈlaɣɾos], γεννημένη στις 27 Απριλίου 1978 στο Μπουένος Άιρες, είναι αργεντινή μοντέλο μόδας. 

Άρχισε να εργάζεται στο μοντελισμό το 2003 και έχει εμφανιστεί στα εξώφυλλα του Οκτωβρίου του 2006 και του Φεβρουαρίου του 2008 του ιταλικού "Marie Claire" και στα εξώφυλλα του Ιουλίου του 2007 και του Μαΐου του 2008 του αργεντίνικου και βρετανικού "Elle" και σε πολλά εξώφυλλα του "Vogue". 

Έχει εργαστεί ως μοντέλο για τους Chanel, Lanvin, Ντιάνε φον Φύρστενμπεργκ, Hermès, Κριστιάν Ντιόρ, Κούστο Μπαρθελόνα, Όσκαρ ντε λα Ρέντα, Χουσεΐν Τσάλαγιαν, Κριστιάν Λακρουά, Baby Phat, Γκι Λαρός, μεταξύ άλλων. Το περιοδικό New York (περιοδικό) την ονομάζει μια μούσα για τον Ζαν-Πολ Γκοτιέ.
Κόλπος Φαούλ

Ο Κόλπος Φαούλ ("αραβικά : خليج كريهة") είναι κόλπος της Αιγύπτου στην Ερυθρά Θάλασσα στα νότια της χώρας. Το βόρειο όριο του κόλπου είναι η χερσόνησος Ρας Μπανάς. στις ακτές του είναι η αρχαία Βερινίκη και η σύγχρονη πόλη Μεντινέτ ελ Χαράς. Στον κόλπο βρίσκονται πολλά κοραλλιογενή νησιά δημοφιλής τουριστικοί προορισμοί. Όλος ο κόλπος αποτελεί τμήμα του εθνικού πάρκου Έλβα.

Ο κόλπος κατά την αρχαιότητα αναφέρεται με τη ονομασία "Ακάθαρτος κόλπος".
Βεστερός ΣΚ

Η Βεστερός ΣΚ είναι μια σουηδική, ποδοσφαιρική ομάδα από την πόλη Βεστερός. Ιδρύθηκε στις 29 Ιανουαρίου 1904. Συμμετέχει στην τρίτη κατηγορία Σουηδίας. Έδρα της ομάδας είναι το Swedbank Park, χωρητικότητας 7044 θεατών. Η ομάδα έχει μια συμμετοχή στο Πρωτάθλημα ποδοσφαίρου Σουηδίας και 13 στη δεύτερη κατηγορία.
ΑΦΚ Έσκιλστουνα

Η ΑΦΚ Έσκιλστουνα είναι μια σουηδική ποδοσφαιρική ομάδα με έδρα την ομώνυμη πόλη Έσκιλστουνα. Έδρα της ομάδας είναι το γήπεδο Τουναβάλλεν, χωρητικότητας 7.800 θεατών.
Δαμασίας της Αμφίπολης

Ο Δαμασίας της Αμφίπολης, αναφέρεται στους Πάπυρους της Οξυρρύγχου ως ο νικητής του αγωνίσματος του σταδίου στους 115ους ολυμπιακούς αγώνες της αρχαιότητας το 320 π.Χ..
Ζωρζ Σιμενόν

Ο Ζωρζ Σιμενόν (πλήρες όνομα Ζωρζ Ζοζέφ Κριστιάν Σιμενόν, γαλλ. "Georges Joseph Christian Simenon", 13 Φεβρουαρίου 1903 – 4 Σεπτεμβρίου 1989) ήταν γαλλόφωνος Βέλγος συγγραφέας. Ιδιαίτερα παραγωγικός, αφού δημοσίευσε περισσότερες από 200 νουβέλες και πλήθος μικρότερων έργων, έγινε γνωστός κυρίως από τον ήρωα των αστυνομικών του μυθιστοριών, τον επιθεωρητή Ζυλ Μαιγκρέ.
Το 1966 βραβεύτηκε για το σύνολο του έργου του και την προσφορά του στην αστυνομική λογοτεχνία, με το Βραβείο Grand Master από την «Εταιρεία Αμερικανών συγγραφέων μυστηρίου».
Φάρος Ακροπόλεως

Ο Εθνικός Σύλλογος Φάρος Ακροπόλεως ήταν κυπριακή ποδοσφαιρική ομάδα από την περιοχή της Ακρόπολης στη Λευκωσία. Η ομάδα είχε 8 συμμετοχές στην Γ΄ κατηγορία ποδοσφαίρου της Κύπρου. Επιπρόσθετα, η ομάδα διατηρούσε και ομάδα ποδοσφαίρου σάλας με 3 συμμετοχές στα πρωταθλήματα της Κύπρου.
Παρθενών Ζώδιας

Τα Εθνικόφρονα Σωματεία Παρθενών Ζώδιας (ή ο Παρθενών Ζώδιας) ήταν κυπριακή ποδοσφαιρική ομάδα από την Κάτω Ζώδια της επαρχίας Λευκωσίας.  Ιδρύθηκε το 1966. Η έδρα της ομάδας βρισκόταν στη Ζώδια, ωστόσο μετά το 1974 δεν μπορούσε να τη χρησιμοποιήσει λόγω της τουρκικής εισβολής και κατοχής. Η ομάδα είχε επαναδραστηριοποιηθεί στη Λεμεσό. Διαλύθηκε το 1979.
Live at Monterey

Live at Monterey είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Οκτώβριο του 2007 μέσω της δισκογραφικής εταιρείας "Geffen Records". Η ηχογράφηση του πραγματοποιήθηκε στις 18 Ιουνίου 1967 στο "Monterey Pop Festival", στο πλαίσιο της προώθησης του άλμπουμ ""Are You Experienced?".

Ο δίσκος περιέχει σχεδόν τα ίδια κομμάτια με το άλμπουμ "Jimi Plays Monterey", το οποίο είχε κυκλοφορήσει τον Φεβρουάριο του 1986, αλλά και το ομώνυμο βίντεο όπου στο τέλος του κομματιού "Wild Thing", ο Χέντριξ σπάει και βάζει φωτιά στην κιθάρα του, εικόνα η οποία αποτέλεσε το εξώφυλλο του "Live at Monterey"".
Lego

Τα LEGO ("Λέγκο", ονομασία που προέρχεται από τις δανέζικες λέξεις "leg godt" που σημαίνουν "παίζω καλά") είναι μια δημοφιλής σειρά παιχνιδιών κατασκευής που παράγει ο Όμιλος LEGO, μια ιδιωτική εταιρεία με έδρα το Μπίλουντ της Δανίας. Η ναυαρχίδα των προϊόντων της εταιρείας «Lego», αποτελείται από πολύχρωμα συναρμολογήσιμα πλαστικά τούβλα και μια σειρά από συνοδευτικά εργαλεία, μικρές φιγούρες και διάφορα άλλα εξαρτήματα. Τα τούβλα Lego μπορούν να συναρμολογηθούν και να συνδεθούν με πολλούς τρόπους, για την κατασκευή αντικειμένων, όπως οχήματα, κτήρια, ακόμα και λειτουργικά ρομπότ. Οτιδήποτε κατασκευαστεί μπορεί στη συνέχεια να αποσυναρμολογηθεί και πάλι, και τα κομμάτια να χρησιμοποιηθούν για να δημιουργηθούν άλλα αντικείμενα.

Η LEGO ξεκίνησε την κατασκευή συναρμολογούμενων παιχνιδιών το 1949. Από τότε έως και σήμερα αναπτύχθηκε μια παγκόσμια υποκουλτούρα σχετικά με τα παιχνίδια LEGO, η οποία έχει τροφοδοτήσει τη δημιουργία ταινιών, παιχνιδιών, διαγωνισμών και έξι θεματικών πάρκων αναψυχής. Έως το 2013 είχαν παραχθεί συνολικά περίπου 560 δισεκατομμύρια εξαρτήματα Lego.
Στην Ελλάδα τη δεδομένη στιγμή υπάρχουν τρεις λέσχες που δραστηριοποιούνται με τις κατασκευές και είναι αναγνωρισμένες από την εταιρία. Οι Greeks, οι Breeks και το The Brick που βρίσκεται στην Βόρειο Ελλάδα. Οι δύο πρώτες είναι Αθηναϊκές λέσχες.
ΜΦΦ Μάαστριχτ

Η ΜΦΦ Μάαστριχτ (ολλανδικά: "MVV Maastricht") είναι ολλανδική ποδοσφαιρική ομάδα από την πόλη Μάαστριχτ. Ιδρύθηκε στις 2 Απριλίου του 1902. Έχει κατακτήσει την Εέρστε Ντιβίζιε το 1984 και το 1997. Επίσης, συμπεριλαμβάνεται στις νικήτριες του Κυπέλου Ιντερτότο 1970. Η ομάδα διεξάγει τουε εντώς έδρας αγώνες της στο στάδιο Ντε Χέουσελτ, χωρητικότητας 10.000 θεατών.

Σημαντική είναι η αντιπαλότητα μεταξύ των οπαδών της ΜΦΦ Μάαστριχτ και των αντίστοιχων οπαδών της Ρόντα και της Φορτούνα Σίταρντ. Στους μεταξύ τους αγώνες, συχνά συμβαίνουν επισόδια.
ΤΟΠ Ος

Η ΤΟΠ Ος είναι επαγγελματικός, ποδοσφαιρικός σύλλογος από την Ολλανδία. Ιδρύθηκε στις 9 Απριλίου 1928. Συμμετέχει στην Εέρστε Ντιβίζιε. Έδρα της ομάδας είναι το Heesen Yachts Stadion, χωρητικότητας 4700 θεατών. Από το 1991 έως το 2010 συμμετείχε στην Εέρστε Ντιβίζιε. Τον Απρίλιο του 2010 διαβαθμίστηκε για να επανέλθει στο 2011.
ΦΚ Ντέσιτς Τούζι

Η ΦΚ Ντέσιτς Τούζι είναι μια ποδοσφαιρική ομάδα από το Τούζι, Μαυροβούνιο. Ιδρύθηκε το 1926. Έδρα της ομάδας είναι το Stadion Tuško Polje, χωρητικότητας 3000 θεατών. Συμμετέχει στη δεύτερη κατηγορία Μαυροβουνίου. Μετράει 7 συμμετοχές στην πρώτη κατηγορία Μαυροβουνίου.
Ντάνα

Η Ντάνα (Ρόζμαρι) Σκάλον ("Dana Rosemary Scallon", γενν. στις 30 Αυγούστου 1951), γνωστή με το καλλιτεχνικό όνομα «Ντάνα», είναι Ιρλανδή τραγουδίστρια και πρώην ευρωβουλευτής.

Η Ντάνα ερμήνευσε το νικητήριο τραγούδι «All Kinds of Everything» στον Διαγωνισμό Τραγουδιού της Eurovision του 1970, κερδίζοντας τραγουδιστές όπως ο Τζιάνι Μοράντι και ο Χούλιο Ιγκλέσιας. Στη μετέπειτα σταδιοδρομία της, που συνεχίζεται μέχρι σήμερα, έχει κυκλοφορήσει πάνω από 30 σινγκλ και 30 άλμπουμ ως τραγουδοποιός και ερμηνεύτρια της ποπ, της παραδοσιακής και της χριστιανικής μουσικής.
Ασοσιασιόν Σπορτίβ Ουσού Σακά

H Ασοσιασιόν Σπορτίβ Ουσού Σακά είναι μια ποδοσφαιρική ομάδα από το Μπενίν, από την πόλη Πόρτο-Νόβο. Συμμετέχει στην πρώτη κατηγορία της χώρας, την Benin Premier League. Έδρα της ομάδας είναι το Stade Charles de Gaulle, χωρητικότητας 35000 θεατών.
Μονάρκας Μορέλια

Η Μονάρκας Μορέλια (ισπανικά: "Monarcas Morelia") είναι μεξικανική, επαγγελματική, ποδοσφαιρική ομάδα από την Μορέλια, Μιτσοακάν. Συμμετέχει στh Λίγα ΜΧ. Έδρα της ομάδας είναι το Εστάδιο Μορέλος, χωρητικότητας 35.000 θεατών. Ιδρύθηκε στις 21 Νοεμβρίου 1924.
Annie

Annie είναι αμερικανικό δραματικό, κωμικό μιούζικαλ παραγωγής 2014. Τη σκηνοθεσία ανέλαβε ο Γουίλ Γκλακ και την παραγωγή η Village Roadshow Pictures και η Overbrook Entertainment του Γουίλ Σμιθ για λογαριασμό της Columbia Pictures. Η ταινία αποτελεί μια σύγχρονη μεταφορά του ομότιτλου Μπρόντγουεϊ μιούζικαλ του 1977, το οποίο με τη σειρά του ήταν βασισμένο στο κόμικ "Little Orphan Annie" του Χάρολντ Γκρέι που κυκλοφόρησε το 1924. Πρωταγωνιστεί η Κουβενζανέ Γουόλις στο ρόλο της Άνι και ο Τζέιμι Φοξ στο ρόλο του Γουίλ Στακς, έναν μοντέρνο Ντάντι Γουάρμπακς. Στην ταινία συμμετέχουν επίσης οι Ρόουζ Μπερν, Μπόμπι Καναβάλε και Κάμερον Ντίαζ.

Αποτελεί την τρίτη κατά σειρά μεταφορά μετά την κινηματογραφική ταινία της Columbia που κυκλοφόρησε το 1982 και την τηλεταινία της Disney του 1999. H παραγωγή ξεκίνησε τον Αύγουστο του 2013 και κυκλοφόρησε στους κινηματογράφους στις 19 Δεκεμβρίου 2014. Έλαβε μικτά σχόλια από τους κριτικούς και έλαβε δύο υποψηφιότητες για Χρυσή Σφαίρα στις κατηγορίες Α' Γυναικείου Ρόλου - Κωμωδία/Μιούζικαλ για την ερμηνεία της Γουόλις και Καλύτερου Τραγουδιού.
Κατερίνα Καζέλλι

Η Κατερίνα Καζέλλι (ιταλ. Caterina Caselli, γεννήθηκε στις 10 Απριλίου του 1946 στη Μόντενα) είναι Ιταλιδα παραγωγός δίσκων και πρώην τραγουδίστρια και ηθοποιός.

Το 1966 έκανε το ντεμπούτο της στο Φεστιβάλ του Σαν Ρέμο με το "nessuno mi può giudicare", ένα τραγούδι που απορρίφθηκε από τον Αντριάνο Τσελεντάνο, σημειώνοντας αξιόλογη επιτυχία. Το τραγούδι πούλησε πάνω από ένα εκατομμύριο αντίτυπα και έγινε χρυσός δίσκος. Η Κατερίνα Καζέλλι είχε επίσης σημαντική επιτυχία με μια ιταλική διασκευή του τραγουδιού του David McWilliams "Days of Pearly Spencer" που το ονομάσε "Il Volto Della Vita".

Είναι επίσης η πρόεδρος της Sugar Music, της δισκογραφικής εταιρείας του Αντρέα Μποτσέλλι, από τότε που τον ανακάλυψε το 1992.
Eraserhead

Το Eraserhead είναι μία αμερικανική ταινία σουρεαλισμού, τρόμου και φαντασίας, του σκηνοθέτη Ντέιβιντ Λιντς. Η ταινία είναι ασπρόμαυρη, ενώ είναι η πρώτη μεγάλου μήκους ταινία του Λιντς, μετά από αρκετές μικρού μήκους. Στην παραγωγή του έργου συνείσφερε και το Αμερικανικό Ινστιτούτο Κινηματογράφου. Στην ταινία πρωταγωνιστούν ο Τζακ Νανς και η Σαρλότ Στούαρτ. Η ταινία εξιστορεί την ιστορία του Χένρι Σπένσερ, ο οποίος επιφορτίστηκε τη φύλαξη ενός (πλήρως) δύσμορφου παιδιού, σε μία βιομηχανική περιοχή. Στη διάρκεια της ταινίας ο Σπένσερ βλέπει διάφορα όνειρα ή και παραισθήσεις από το παιδί του και την κυρία που βρίσκεται μες στο καλοριφέρ.
Κόλπος της Ταγγέρης

μικρογραφία|Ο κόλπος της Ταγγέρης
Ο Κόλπος της Ταγγέρης ("αραβικά : خليج طنجة") είναι κόλπος του Μαρόκου στη Μεσόγειο θάλασσα. Βρίσκεται κοντά στο Στενό του Γιβραλτάρ και ονομάζεται έτσι από την πόλη Ταγγέρη που βρίσκεται στη ακτή του. Όρια του είναι τα ακρωτήρια Μαλαμπάτα και Σπαρτέλ.

Ο κόλπος είναι δημοφιλής τουριστικός προορισμός.
Αδελφοί Όλσεν

thumb|right|295px|Οι αδελφοί «Νόλερ» (αριστερά) και Γιέργκεν Όλσεν
Οι Αδελφοί Όλσεν (δαν.: Brødrene Olsen) είναι ένα δανέζικο ντούετο της ελαφράς και της ροκ μουσικής, που αποτελείται από τους αδελφούς Γιόργκεν ("Jørgen", γεννήθηκε στις 15 Μαρτίου 1950) και «Νόλερ» ("Noller", αληθινό όνομα Νιλς, "Niels", γεννήθηκε στις 13 Απριλίου 1954) Όλσεν. Τα δύο αδέλφια σχημάτισαν το πρώτο τους συγκρότημα, το «The Kids» («Τα Παιδιά»), το 1965. Ως «The Kids» κυκλοφόρησαν το πρώτο τους σινγκλ το 1967, ενώ δηλαδή ήταν ακόμα αμφότεροι ανήλικοι.

Οι Γιόργκεν και Νιλς Όλσεν συμμετείχαν στο μιούζικαλ "Hair" στο ανέβασμά του στην Κοπεγχάγη τον Μάρτιο του 1971 και στη συνέχεια πραγματοποίησαν μία περιοδεία στις σκανδιναβικές χώρες.

Το πρώτο τους άλμπουμ κυκλοφόρησε το 1972. Μέχρι σήμερα έχουν στο ενεργητικό τους 24 άλμπουμ. Από τις μεγαλύτερες επιτυχίες τους θεωρούνται τα τραγούδια «Angelina» (1972), «Julie» (1977), «San Francisco» (1978), «Dans Dans Dans» (1979), «Marie, Marie» (1982) και «Neon Madonna» (1985).
Βίτορ Περέιρα

Ο Βίτορ Μάνουελ ντε Οιλβέιρα Λόπες Περέιρα (πιο γνωστός ως Βίτορ Περέιρα) (πορτογαλικά: "Vítor Manuel de Oliveira Lopes Pereira", Εσπίνιο 26 Ιουλίου 1968) είναι Πορτογάλος πρώην ποδοσφαιριστής και νυν προπονητής ποδοσφαίρου στη Σαγκάη ΣΙΠΓ ΦΚ.
Φ91 Ντουντελάνζ

Η Φ91 Ντουντελάνζ (γαλλικά: "F91 Dudelange", ) είναι ένας ποδοσφαιρικός σύλλογος από το Ντουντελάνζ, στο δυτικό Λουξεμβούργο. Ιδρύθηκε το 1991. Έδρα της ομάδας είναι το Stade Jos Nosbaum, χωρητικότητας 2558 θεατών. Συμμετέχει στο Πρωτάθλημα ποδοσφαίρου Λουξεμβούργου. Έχει κερδίσει 13 πρωταθλήματα και 7 κύπελλα.
Arado Ar 66

Το Arado Ar 66 ήταν γερμανικό διπλάνο μονοκινητήριο διθέσιο εκπαιδευτικό αεροσκάφος που πέταξε για πρώτη φορά το 1933. Χρησιμοποιήθηκε σαν ελαφρύ νυχτερινό βομβαρδιστικό στο Ανατολικό Μέτωπο στον Δεύτερο Παγκόσμιο Πόλεμο. Ήταν το τελευταίο σχέδιο του Βάλτερ Ρέτελ (Walter Rethel) πριν αποχωρήσει από την εταιρεία.
Charlie Hebdo

Το Charlie Hebdo (προφορά: "Σαρλί Εμπντό") είναι γαλλικό εβδομαδιαίο περιοδικό σατιρικού περιεχομένου, του οποίου ο πολιτικός προσανατολισμός βρίσκεται προς την αριστερά. Σε μεγάλο βαθμό εικονογραφημένο, αποτελείται από αριθμό στηλών, ενώ σε ορισμένες περιπτώσεις πραγματοποιεί ερευνητική δημοσιογραφία δημοσιεύοντας ρεπορτάζ από το εξωτερικό ή αναφορικά με θεματολογίες όπως οι αιρέσεις, η ακροδεξιά, ο καθολικισμός, ο ισλαμισμός, ο ιουδαϊσμός, η πολιτική, ο πολιτισμός, κτλ. Σύμφωνα με τον Στεφάν Σαρμπονιέ, αρχισυντάκτη, η σύνταξη του περιοδικού αντικατοπτρίζει «όλες τις συνιστώσες της πλουραλιστικής αριστεράς, καθώς και τους απέχοντες των εκλογών».

Στις 7 Ιανουαρίου 2015, δύο οπλισμένα άτομα επιτέθηκαν στα γραφεία του περιοδικού, σε τρομοκρατική επίθεση που είχε σαν αποτέλεσμα την δολοφονία 12 ανθρώπων, ανάμεσα στους οποίους ήταν μέλη της συντακτικής ομάδας του περιοδικού και τον τραυματισμό πολλών άλλων.
Κένεθ Μαπ

Ο Κένεθ Μαπ (αγγλικά: Kenneth Mapp, γενν. στις 2 Νοεμβρίου 1955) ήταν ο 28ος Κυβερνήτης των Αμερικανικών Παρθένων Νήσων από τις 5 Ιανουαρίου 2015 ως τις 7 Ιανουαρίου 2019. Ήταν υποψήφιος ως ανεξάρτητος στις εκλογές για κυβερνήτη το 2010, χωρίς επιτυχία. Το 2014 εξελέγη κυβερνήτης στον δεύτερο γύρο και ανέλαβε καθήκοντα στις αρχές του 2015.
When Dream And Day Unite

Το When Dream And Day Unite είναι το πρώτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 11 Ιουνίου του 1989 μέσω της δισκογραφικής εταιρίας "Mechanic Records". Ο δίσκος επανεκδόθηκε από την "One Way Records" στις 12 Μαρτίου 2002.

Το ορχηστρικό κομμάτι "The Ytse Jam" αποτέλεσε μέρος των ζωντανών εμφανίσεων του συγκροτήματος για το υπόλοιπο της καριέρας του και ο τίτλος του είναι αναγραμματισμός της λέξης "Majesty", του αρχικού ονόματος των Dream Theater. Το όνομα αυτό είχε δοθεί στο συγκρότημα από το ντράμερ Μάικ Πορτνόι, όταν χαρακτήρισε "μαγευτικό" το τέλος του κομματιού ""Bastille Day" των Rush.

Το "When Dream And Day Unite"" ηχογραφήθηκε το καλοκαίρι του 1988 στα "Kajem/Victory Studios" του Γκλαντβάιν της Πενσυλβάνια. Η εμπορική αποτυχία ου δίσκου, οδήγησε τα μέλη του σχήματος σε προσωπικές διαμάχες και στην αποχώρηση του τραγουδιστή Τσάρλι Ντομινίτσι μετά τις πέντε προγραμματισμένες εμφανίσεις των Dream Theater για την προώθηση του άλμπουμ.

Κατά την 15η επέτειο της κυκλοφορίας του δίσκου, στις 6 Μαρτίου 2004, οι Dream Theater έπαιξαν ζωντανά ολόκληρο το άλμπουμ στο Λος Άντζελες, με γκεστ εμφανίσεις από τον Τσάρλι Ντομινίτσι και τον κιμπορντίστα Ντέρεκ Σέρινιαν.
Αρούσα

Η Αρούσα (Arusha - προφέρεται ως "Α-ρού-σσα", όπου το "σ" είναι "παχύ", καθότι προφέρεται όπως το αγγλικό "sh" στο "ship" ή όπως το γαλλικό "ch" στο "chef"), είναι πόλη στο βόρειο τμήμα της Τανζανίας και η πρωτεύουσα της περιφέρειας της Αρούσα, με πληθυσμό 416.442 συν 323.198 στη γύρω Περιφέρεια Αρούσα (2012 απογραφή). Βρίσκεται κάτω από το Όρος Μέρου "(Mount Meru)", στην ανατολική άκρη του ανατολικού κλάδου της Μεγάλης Ρηξιγενής Κοιλάδας "(Great Rift Valley)". Η Αρούσα έχει εύκρατο κλίμα. Η πόλη είναι κοντά στο Εθνικό Πάρκο Σερενγκέτι "(Serengeti National Park)", την Περιοχή Συντήρησης Νγκορονγκόρο "(Ngorongoro Conservation Area)", το Εθνικό Πάρκο Λίμνης Μανυάρα "(Lake Manyara National Park)", το Φαράγγι Ολντουβάι "(Olduvai Gorge)", το Εθνικό Πάρκο Ταρανγκίρε "(Tarangire National Park)", το Όρος Κιλιμαντζάρο "(Mount Kilimanjaro)" και το Εθνικό Πάρκο Αρούσα "(Arusha National Park)" στο όρος Μέρου.

Η Αρούσα είναι σημαντικό διεθνές διπλωματικό κέντρο. Η πόλη θεωρείται ως η αδιαμφισβήτητη πρωτεύουσα της Κοινότητας της Ανατολικής Αφρικής "(East African Community)". Επίσης το 1994, η πόλη είχε φιλοξενήσει το Διεθνές Ποινικό Δικαστήριο για τη Ρουάντα "(International Criminal Tribunal for Rwanda)". Είναι μια πολυπολιτισμική πόλη με την πλειοψηφία του πληθυσμού της, Τανζανούς με μικτά υπόβαθρα: αυτόχθονες Μπαντού "(Bantu)", Αραβο-Τανζανούς και Ινδο-Τανζανούς καθώς και μικρή λευκή μειοψηφία Ευρωπαίων και Αμερικανών. Οι θρησκείες του πληθυσμού στην Αρούσα είναι: Χριστιανοί, Εβραίοι, Μουσουλμάνοι και Ινδουιστές.
ΦΚ Ρίγα

Η ΦΚ Ρίγα ήταν μια λετονική, ποδοσφαιρική ομάδα με έδρα τη Ρίγα. Συμμετείχε στο Πρωτάθλημα ποδοσφαίρου Λετονίας, την ανώτατη κατηγορία της χώρας. Έδρα της ομάδας ήταν το Λατβίτας Γιουνιβερσιτάε Στάτιουμ, χωρητικότητας 5000 θεατών. Είχε ιδρυθεί το 1999 και διαλύθηκε το 2008. Την πρώτη χρονιά ύπαρξης της κέρδισε το Κύπελλο Λετονίας, κερδίζοντας τη Σκόντο ΦΚ στον τελικό.
Σκόντο ΦΚ

Η Σκόντο ΦΚ (λετονικά: "Skonto"), γνωστή και ως Σκόντο Ρίγα, είναι λετονική ποδοσφαιρική ομάδα με έδρα τη Ρίγα. Ιδρύθηκε το 1991. Έδρα της ομάδας είναι το Σκόντο Στάτιουμ, χωρητικότητας 10 000 θεατών. Συμμετέχει στο Πρωτάθλημα Λετονίας, το οποίο είχε επίσης ιδρυθεί το 1991. Η Σκόντο ΦΚ, τα πρώτα 14 χρόνια ύπαρξης του πρωταθλήματος, το κέρδισε ισάριθμες φορές, ενώ έχει άλλη μία κατάκτηση το 2010.
Ένωση Ποδοσφαιρικών Ομοσπονδιών Βορείου Αφρικής

thumb|130px|Παλαιό λογότυπο

Η Ένωση Ποδοσφαιρικών Ομοσπονδιών Βορείου Αφρικής (αραβικά: , γαλλικά: "Union Nord-africaine de Football", UNAF) είναι ένας διοικητικός, ποδοσφαιρικός οργανισμός. Ιδρύθηκε το 2005 από τα βορειααφρικανικά μέλη της Αφρικανικής Συνομοσπονδίας Ποδοσφαίρου (CAF), Αλγερία, Αίγυπτο, Λιβύη, Μαρόκο και Τυνησία. Η προεδρία εναλλάσσεται, κατά σειρά, ανάμεσα στα πέντε ιδρυτικά μέλη.

Η Αιγυπτιακή Ποδοσφαιρική Ομοσπονδία αποσύρθηκε από μέλος στις 19 Νοεμβρίου 2009 αναφέροντας τα επεισόδια που συνόδευσαν τα πλέι-οφ μεταξύ της Αιγύπτου και της Αλγερίας, αλλά επέστρεψε το 2011.
Συμβούλιο Ποδοσφαιρικών Ομοσπονδιών Νοτίου Αφρικής

Το Συμβούλιο Ποδοσφαιρικών Ομοσπονδιών Νοτίου Αφρικής (COSAFA) είναι η ένωση των ποδοσφαιρικών εθνών της Νότιας Αφρικής. Είναι συνδεδεμένη με την Αφρικανική Συνομοσπονδία Ποδοσφαίρου. Οργανώνει διάφορα τουρνουά για τις χώρες μέλη της, με πιο γνωστό το COSAFA Cup.
Ένωση Ποδοσφαιρικών Ομοσπονδιών Κεντρικής Αφρικής

Η Ένωση Ποδοσφαιρικών Ομοσπονδιών Κεντρικής Αφρικής (UNIFFAC) είναι τοπικός, διοικητικός οργανισμός του ποδοσφαίρου στην Κεντρική Αφρική. Έχει 8 ομοσπονδίες μέλη.
Prime Evil

Το Prime Evil είναι το έκτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 9 Οκτωβρίου του 1989 μέσω της δισκογραφικής εταιρίας "Under One Flag Records".

Αυτός ήταν ο δίσκος που χαρακτηρίστηκε από την επιστροφή του κιθαρίστα Τζέφρι Νταν (Mantas) στο συγκρότημα, μετά την αποχώρηση του μπασίστα και τραγουδιστή Κόνραντ Λαντ (Cronos) το Νοέμβριο του 1988, με σκοπό την δημιουργία του προσωπικού του σχήματος μαζί με τους πρώην κιθαρίστες των Venom, Μάικ Χίκι και Τζιμ Κλερ. Στο συγκρότημα παρέμεινε ο ντράμερ Άντονι Μπρέι (Abaddon) και τα φωνητικά και το μπάσο ανέλαβε ο Τόνι Ντόλαν, ενώ την ρυθμική κιθάρα ο Αλ Μπαρνς.
Πρόεδρος της Κροατίας

Ο Πρόεδρος της Κροατίας (, επίσημα: Πρόεδρος της Δημοκρατίας της Κροατίας, "Predsjednik Republike Hrvatske"), είναι ο αρχηγός κράτους και ο ανώτερος αντιπρόσωπος της Δημοκρατίας της Κροατίας στη χώρα και στο εξωτερικό. Παρότι κατέχει το υψηλότερο αξίωμα στη Δημοκρατία της Κροατίας, ωστόσο δεν είναι ο αρχηγός της εκτελεστικής εξουσίας.

Από τότε που διεξήχθησαν οι πρώτες πολυκομματικές εκλογές τον Απρίλιο του 1990 , το Κοινοβούλιο προέβη σε πολλές συνταγματικές αλλαγές.Το Σύνταγμα του 1990 είναι γνωστό και ως "Σύνταγμα των Χριστουγέννων" (Božićni ustav) και εισήγαγε την εκλογή του Προέδρου από το λαό με πενταετή θητεία. Η θητεία του Προέδρου περιορίζεται σε 2 πενταετίες.

Το 2000 και ξανά το 2001 το κοινοβούλιο αναθεώρησε το σύνταγμα και το κοινοβούλιο έγινε ξανά μονοθάλαμο, ενώ μειώθηκαν οι εξουσίες του Προέδρου.

Με τις συνταγματικές αλλαγές του 2001, ο Πρόεδρος της Δημοκρατίας δεν μπορεί να ανήκει σε κανένα πολιτικό κόμμα αφότου εκλεγεί στο ύπατο αξίωμα.
Star Wars Rebels

Star Wars Rebels ονομάζεται τρισδιάστατη αμερικανική τηλεοπτική σειρά κινουμένων σχεδίων, δημιουργημένη εξ' ολοκλήρου στον υπολογιστή. Η σειρά δημιουργήθηκε από τον Τζορτζ Λούκας και παράχθηκε από την Lucasfilm Animation. Προβλήθηκε για πρώτη φορά στις ΗΠΑ στις 3 Οκτωβρίου του 2014 στο κανάλι Disney XD. 

Διαδραματίζεται στον φανταστικό σύμπαν "Ο Πόλεμος των Άστρων". Τοποθετείται χρονικά μετά τα γεγονότα του κινηματογραφικού επεισοδίου "Η Εκδίκηση των Σιθ" αλλά πριν τα γεγονότα της ταινίας "Rogue Οne", και συγκεκριμένα κατά την εποχή της Γαλαξιακής Αυτοκρατορίας, όπου οι Σιθ εξουσιάζουν πλέον τον Γαλαξία, ωστόσο μια επανάσταση ενάντια στην Αυτοκρατορία θα σχηματιστεί, με στόχο να την ανατρέψει. Πρωταγωνιστές είναι καινούργιοι χαρακτήρες, οι οποίοι εμφανίστηκαν για πρώτη φορά σε αυτήν την σειρά.

Η σειρά έχει λάβει γενικότερα θετική υποδοχή.
Κόλπος της Σαλούμ

μικρογραφία|Ο κόλπος της Σαλούμ
Ο Κόλπος της Σαλούμ ("αραβικά : خليج شركة سلوم") είναι κόλπος της Αιγύπτου και της Λιβύης στη Μεσόγειο θάλασσα. Οφείλει το όνομα του στη πόλη Ελ Σαλούμ που βρίσκεται στις ακτές του. Βρίσκεται 300 χλμ δυτικά της Αλεξάνδρειας στα σύνορα της Αιγύπτου με τη Λιβύη και σε μιά περιοχή που είναι γνωστή σαν Μαρμαρίκα.

Ο κόλπος επειδή είναι τουριστικά αναξιοποίητος, έχει πλούσιο θαλάσσιο περιβάλλον και θεωρείται σημαντικός φυσικός βιότοπος. Στις ακτές του βρίσκουν καταφύγιο οι φώκιες μονάχους μονάχους και οι θαλάσσιες χελώνες καρέτα καρέτα.
A Farewell to Kings

Το A Farewell to Kings είναι το πέμπτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 1 Σεπτεμβρίου του 1977 μέσω της δισκογραφικής εταιρίας "Anthem Records".

Ο δίσκος έφθασε στο # 33 στις Ηνωμένες Πολιτείες και το # 11 στην πατρίδα του συγκροτήματος, για να βραβευθεί ως πλατινένιος. Η εμπορική του επιτυχία ήλθε με την βοήθεια του σινγκλ ""Closer to the Heart", το δεύτερο τους που κατάφερε να μπει στο Hot-100 του Billboard.

Η ηχογράφηση του άλμπουμ πραγματοποιήθηκε στα Rockfield Studios στη Νότια Ουαλία, κάτι που συνεχίστηκε και στον επόμενο τους δίσκο, "Hemispheres"".

Οι κριτικές για το άλμπουμ υπήρξαν θετικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 91%.
Κρίση της Μπιζέρτα

Η Κρίση της Μπιζέρτα ("Crise de Bizerte") συνέβη τον Ιούλιο του 1961, όταν η Τυνησία προέβη σε αποκλεισμό της γαλλικής ναυτικής βάσης στη Μπιζέρτα της Τυνησίας, ελπίζοντας να εξαναγκαστεί η Γαλλία να εκκενώσει τη βάση.
Ζωρζ Βολίνσκυ

Ο Ζωρζ Βολίνσκυ ή Ζορζ Βολίνσκι ("Georges Wolinski" - η ορθή προφορά στα γαλλικά είναι: Ζωρζ Βολανσκί, 28 Ιουνίου 1934 - 7 Ιανουαρίου 2015) ήταν Γάλλος σκιτσογράφος, γνωστός για τα έργα του και στη Γαλλία, αλλά και παγκοσμίως. Δολοφονήθηκε στο Παρίσι σε ηλικία 80 ετών, σε τρομοκρατική επίθεση εναντίον του προσωπικού του σατιρικού περιοδικού Charlie Hebdo. Από τον τύπο χαρακτηρίστηκε ως «βασιλιάς των σκιτσογράφων του τύπου» ή «μυθικός σκιτσογράφος» για το έργο του. Το 2005 βραβεύτηκε με το Μεγάλο Βραβείο της πόλης του Ανγκουλέμ για τα κόμικς (Grand Prix d' Angoulême) από το Διεθνές Φεστιβάλ Κόμικς του Ανγκουλέμ καθώς και με την ανώτατη κρατική διάκριση της Γαλλίας, την Ordre national de la Légion d'honneur (Λεγεώνα της Τιμής).